Дилян Бенев
Сатирисловия

chitanka.info

Тази книга е другото лице на литературата, в която авторът с хумористично-ироничен стил, стигащ на места до сарказъм иска да покаже истинското лице на глобализацията и новия световен ред, дало своя отпечатък върху съзнанието на човека и неговото поведение в епохата на модерния свят.

На сестра ми

Зле си е направила сметката природата, когато е допуснала да се появи човекът.

Емил Чоран

Човек гордо следва земния си път. По друга орбита.

* * *

Измамата да повярваш, че не си измамен, те прави спокоен.

* * *

Земетресенията са отговор на същото в душите ни.

* * *

Изкуството го насилват от постиженията му.

* * *

Излизат от търпението си, че не мога да изляза от моето.

* * *

Имам дълг към себе си, а не мога да се издължа.

* * *

Най-хубавото на самотата е, че винаги ти осигурява компания.

* * *

Чудят се как да ни заробят? Откъдето и ценността ни.

Светът се управлява от духовни лица. От това и материализмът в нас.

* * *

Ако талантите на хората не идваха от Бога, въпросът има ли Бог нямаше да се обезсмисля.

* * *

И Сенека да ти е учител, щом си Нерон…

* * *

Завиждам на себе си. Винаги са ме мразели.

* * *

Най-страшно е да си неосъзнат бездарник.

* * *

За да намериш себе си, трябва да се изгубиш.

* * *

По-скоро ще изчезнем като народ, отколкото като завист.

* * *

Ако прогледнеш повече, отколкото виждаш, пак нищо не си видял.

* * *

Жестокостите на миналото са нещо като спаринг-партньор на идващите.

Ако Атила не беше проклятие за Рим, сега Рим нямаше да бъде като Атила за нас.

* * *

Ако в гражданския живот имахме войнския си дух, сега този живот нямаше да е бомбардиран.

* * *

Технотронната ера е универсална. От нея се страхуват не по-малко и бездарниците.

* * *

Когато социалните антиподи имат общи занимания в сферата на духа, те се изравняват.

* * *

Незабележимите имат най-много белези, задето не ги забелязват.

* * *

Националното ни предателство е без аналог.

* * *

Изменят ни генетично с користна чел, за да изглежда, че е естествено.

* * *

Разполагайки с нас, стават неразположени, ако не продължат.

Как да разбере, че е различен от другите, след като постоянно съдят за него според тяхното аз.

* * *

Всички обвиняват вируса на СПИН, а никой създателите.

* * *

Фактът, че вирусът на СПИН е създаден изкуствено, предполага и противосерум за него. Но най-малко за нас!…

* * *

Няма толкова СПИН, колкото се говори, че има, за да се държат хората в страх и слагат презервативи като убиец на удоволствието — по пътя на обезсмислянето им като хора.

* * *

Никой не рискува да не слага презерватив, за да не хване СПИН — сякаш ако сложи, има гаранция да не хване.

* * *

От войните ни с хазарите и опустошението ни днес.

* * *

Разколът в църквата се обслужва от този в обществото ни.

* * *

В едно царство всеки можел да върви по утъпкания път. Откъдето и нуждата не всеки да е резонен.

Той стигна далеч в превъзходството си над всички да мислят, че наистина го превъзхождат.

* * *

Той нямаше правилен живот и стана писател, за да го няма съвсем.

* * *

Какъв е смисълът на сатирата, след като светът става все по-лош? Да, но по тази логика и другите изкуства се обезсмислят.

* * *

Тези, които ме упрекват, че не съм женен, го правят, за да се прикрият, че са не по-малко за упрекване, затуй че са женени.

* * *

Величието на обкръжението му не се изчерпва и с това, че може и без разум.

* * *

Сатирата е гневно отрицание на най-низкото в света на човека от човека.

* * *

Очите на безочието нямат очи.

* * *

Ако цените не растяха повече от заплатите, щяха да загубят смисъла си.

Повечето партии съществуват, за да си мислим, че статуквото може да се промени.

* * *

Политиката е вид интелектуална дейност на хора, имитиращи интелект в нея.

* * *

В политиката се влиза още от детството.

* * *

От общественото си положение на сатирици, само дето нямат положение в сатирата.

* * *

Ако моите колеги не страдаха от мегаломанията, че единствено те са мерилото за сатира — нямаше да пиша.

* * *

Жена сатирик няма. Но сатирици жени — колкото щеш!

* * *

Властта не подлежи на критика. В нея работят сатирици.

* * *

Не могат да му простят, че е различен от тях и затуй, че им прощава за това.

Как да се наложи в изкуството при толкова много наложени и да не ги изложи?

* * *

Бездарниците в изкуството се изравняват с криминалните престъпници по ползата от вредата им.

* * *

Второто пришествие наближава, най-вече от това, че искат да ни обезверят в него.

* * *

Как да има съюз между християни и мюсюлмани, след като за тяхна сметка се закръгля сметката на тези, които ги разколват.

* * *

Начинът, по който ги възстановяват, след като ги разрушат, е далеч по-разрушителен.

* * *

От това, че не е философ, най му се иска да бъде някой в литературата.

* * *

От парадирането си, че е общественик иска да мине и за писател.

* * *

Художественото слово ще пребъде от своето изчезване.

Човек е болен от времето, в което живее, заради самия него.

* * *

Парите като универсална ценност не могат да не оправдаят доверието към тях, като най-завоалирана форма на робство.

* * *

Новата ера е толкова непредсказуема в своята динамика, че би объркала и прогнозата на тези, които са я програмирали.

* * *

В литературата нищо не може да се скрие, затуй че талантите ги укриват.

* * *

Все пак между народ и политици има колегиалност. Те са не по-малки пионки от нас.

* * *

Борбата срещу наркотрафика е по-скоро битка за него.

* * *

Ако са ти инсценирали смъртта, за да те използват като труп, по-добре е да си наистина мъртъв.

* * *

Над властта на безвластието няма власт.

Едно време хората са влизали в концлагер. А сега концлагерът влиза при нас.

* * *

Вярата в Библията идва най-много от това, че животът е най-малко по нея.

* * *

Обединението на народите идва най-малко от това, че го искат.

* * *

Никой не е станал диктатор по свое усмотрение.

* * *

Подават ти ръка, доколкото не разваляш хармонията им.

* * *

Дълбоката мисъл дотолкова изолира твореца, че да не излезе от литературата.

* * *

Повечето медийни герои са често дезертьори на бойното поле.

* * *

Откриват се нови работни места за закриването на нацията.

Патосът, с който се чества празникът на армията, по-скоро значи, че вече нямаме армия.

* * *

Начинът, по който се нарушава Конституцията ни, е нищо спрямо този, по който се нарушава законът за световното равновесие.

* * *

За да издадеш книга в чужбина, дълбочината е най-малкото определяща.

* * *

Литературата е най-висшето изкуство и от начина, по който се унищожава.

* * *

Откакто националните култури се разрушават за сметка на една, за тях се говори най-много с перспектива.

* * *

В литературата не си ли на средно ниво — си никой! Пък и колкото да си над него.

* * *

Конспирацията им прозира и в най-голямата им отдаденост към нас.

* * *

В някои телевизии се канят хора, които нямат какво да кажат, за да се докажат.

* * *

Той се смята за мастит литератор повече от средата, която го прави такъв, а не че е станал подобен, сам по себе си въпреки нея.

* * *

Твърде велики сме били, че да не искаме сега да сме нищо.

* * *

От жената на един от царете ни и най-страшното ни робство под ятагана.

* * *

Откакто никой не обича лидерите, всеки се стреми към лидерство.

* * *

Като българският ген няма никъде. И затова сме за никъде.

* * *

Сатирата е дотолкова сериозна като изкуство — дори само затуй, че я премълчават.

* * *

От това, че елинската култура произлиза от тракийската и фаворизирането ѝ за меродавна.

* * *

Никога не сме случили на покровител, за да пребъдем като народ, колкото обратното.

Народът произвеждал хляб. С единственото съзнание, че не е сведен само до производството на хляба.

* * *

Варварските народи винаги са имали силен гръб като алиби за варварството им.

* * *

Някои хора бързо ги правят депутати заради имунитета, който ги пази от прокурорско разследване.

* * *

Уравниловката между народите удря най-вече по нашия.

* * *

Това, че много от жените им ги обрязват от малки, за да нямат оргазъм, съвсем не е варварство — щом един ден туй може да стане практика, далеч не само в Африка по законите на глобалистката етика.

* * *

Когато стреляш по невинни, пускайки музика на Вагнер — славата е само твоя, ставайки предтеча на авангардизма в убийството.

* * *

Синтетичните хапчета за секс ако нямаха странични ефекти, по-малко щяха да ги продават.

* * *

Най-голямото омерзение за човека е да се самоубие за това, че няма пари и за погребение.

* * *

Пари от писане няма. Но завистта от него е голяма. Което е не малка пара.

* * *

Корупцията семейство храни. И това е най-голямото ѝ оправдание.

* * *

При него вътрешният му вид и външният говорят заедно.

* * *

За липсата на гаранция за живота ни — гаранционен срок няма.

* * *

Най-много са завиждали на Казанова — затуй, че си е написал историите.

* * *

Няма незаменими хора затова, че има несменяеми.

* * *

Самоиздръжката на читалищата е узаконена форма на изнемогването им.

Навсякъде инвестират, но не и в културата. Сякаш културата не е за хората. Или може би щото е за тях, никой не ще да инвестира.

* * *

Вестниците са пълни с помия затова, че се купуват.

* * *

Дискриминацията спрямо нас е толкова коварна в прикритието си, че просто няма аналог.

* * *

Някои хора живеят за литературата, за да живеят други от нея.

* * *

Само един уникален народ може да бъде подложен на геноцид по нечия заръка.

* * *

Самотата в изкуството те прави двойно самотен.

* * *

Ако изкуството не беше за избрани хора, нямаше да има толкова случайни в него.

* * *

Щом човечеството е в излишък спрямо изхранването си, тогава защо изобщо го насилват? То само ще се унищожи, ако му е дадено.

От еманацията на човешкия елит и унищожението ни.

* * *

Едно време хората са умирали за идеите си, за да умират сега от роботизирането си.

* * *

Ъгълът, от който гледаш, е нулев спрямо този, от който те гледат.

* * *

За случването на нещата никога не е имало опозиция, че да не се случват толкова лошо.

* * *

Да бъдеш на ти със себе си етично ли е, щом те изважда от равновесие.

* * *

Толкова са облечени, че съвсем са на голо.

* * *

Не армията прави пълководеца, а той нея.

* * *

Единица мярка за човек: Човек върху човека.

* * *

Великото е в малкото. Именно защото голямото в него е невидимо.

* * *

Всеки бяга от сатирика, въпреки че споделя идеите му.

* * *

Откакто сме съюзници с Германия, тя е едното лице на Европа, а ние другото.

* * *

Каква по-голяма ценност за тези, които подменят ценностите, за да не бъдат шутирани? Никаква!

* * *

Някои хора често ме бъркат с поетите. Значи толкова разбират от литература. Или може би е нужно толкова да разбират, за да не може същата и най-малко да обнови душите им.

* * *

Заетостта на таланта с творбите си е губеща спрямо тази на бездарника с властта си.

* * *

Невъзможно е българин да спечели Нобелова награда затова, че я заслужава.

* * *

Генетичният експеримент, на който сме подложени, е храна за нас, издигайки авторитета на създателите му.

* * *

Егоизмът ги обединява, за да не са солидарни помежду си.

Природата е неблагосклонна към сатирика. Много рядко му дава правото да се роди такъв.

* * *

Телевизионното шоу „Биг Брадър“ никак не бе случайно. Чрез него просто искаха да ни подготвят за отредената ни роля в новото време.

* * *

Известността му идва най-малко от творбите му затуй, че се опива от нея.

* * *

Туй, че е издаван в чужбина, задето тези оттам ги издава в своето си издателство — е най-краткият път за успех в литературата.

* * *

Японците са по-християни от нас, въпреки че са будисти. Ами ако бяха християни?…

* * *

В днешно време е лудост да бъдеш писател. Но още по-голяма лудост е да не продължиш да си.

* * *

Те са преситени от ненасищането си да акумулират злото спрямо нас.

Никой няма да избегне божието отмъщение. Но това пък най-малко стряска всеки да е престъпен все повече по своему.

* * *

Най-цивилизованата престъпност е узаконената. Тя няма нищо общо с името си.

* * *

От добротата си по-можеш да станеш лош, отколкото от лошотията си добър.

* * *

От една страна, хората не се раждат равни, а от друга — никой не иска да го превъзхождаш. Загадката остава.

* * *

Единственото нещо, което го краси, е чувството му за малоценност. Щото и ако това няма — човек без чувства накъде? За никъде!

* * *

Ако надменността му имаше резон, щеше да е по-малка.

* * *

Мутрите са на изчезване. От тези, които ги създадоха.

* * *

Възпроизводството на престъпниците идва от посмъртната им слава.

Ние сме народ с немалко празници. И това е похвално! Но все си мисля, че ни липсва само един: Този — по случай унищожението на България!

* * *

Лицето на историята е с присадено лице.

* * *

Всеки следващ атентат ясно ще говори, че въпреки спецслужбите — абсурд е да не стане.

* * *

Щом свободата на словото е безценна в апогея си, въпреки че ми спират нещата — значи толкова ми струват нещата.

* * *

Завистта към богатите се обезсилва от съжалението към тях.

* * *

Безмозъчните дейности са мозъкът на новото време.

* * *

В деня на наш’та независимост сме по-зависими от всякога.

* * *

Тероризъм в отговор на същия е най-малко такъв.

Системата е всеки да работи другия, че да сме изработени за нея.

* * *

Откакто има закон за генномодифицираните храни, усилно ни проповядват, че истината е само в здравословното хранене.

* * *

Европейското ни членство минава по славния път, по който ни налагат да плащаме повече, отколкото получаваме.

* * *

Самоубийците в живота са много по-смели от терористите. На тях им идва отвътре.

* * *

Свободата да ги критикуваш ти отваря пътя нагоре, по който те манипулират.

* * *

Бленувайки да остане в историята, тя най-малко го искаше.

* * *

Мегаломанията сред писателите няма резон. И затова е вездесъща.

* * *

Излезеш ли от контрола на олигархията — ти си олигархията!

Недопустимо е да си различен от другите, след като е редно да се водиш само по тях.

* * *

Хора от всички страни, моля ви — антагонизирайте се!

* * *

Когато депутатите бъдат контролирани, както ние в градския транспорт, тогава ще повярвам, че моралът е един за всички.

* * *

Нищо, че историята ги отрича — щом те не се отричат.

* * *

Понастоящем светът е плод на най-голямата мистификация, откакто се помни.

* * *

Откакто светът става все по-женски за нас — свръхбогатите си предават наследството само по мъжка линия.

* * *

От липсата на интелект и парадирането му, че го има.

* * *

На големите престъпници няма да им се размине единствено след смъртта им.

Лъжат го с парите да им работи като роб, без да се усетят, че той ги лъже не по-малко, че действително им работи.

* * *

Откакто не могат да го използват, сън не ги хваща — затуй, че те са употребените.

* * *

Омразата между българите, като обратен знак на еврейската солидарност, ги прави пълни господари на унищожението си.

* * *

Нудисткият плаж е най-малко за тези, които са нудисти по съвест.

* * *

Безспорно сме задължени на най-богатите, задето са създали данъците, за да ги плащаме ние, осмисляйки се.

* * *

Парламентът е като нудисткия плаж. Изобилства от комплексари.

* * *

Откакто владеят света, те са завладените.

* * *

Обезценката на човека идва не по-малко и от приятелите му.

Превъзходството над другия е отговор на същото от него над теб.

* * *

Той погледна отвъд планината, за да се изгуби в нея.

* * *

Не стига, че е надживял творбите си, ами още му се живее.

* * *

Лансират го, не че е писател, а е станал такъв, щото го лансират.

* * *

Страх го е да ми каже добър ден, от страх да не му кажат довиждане себеподобните му.

* * *

Всеки народ си заслужава литературата, въпреки че не всяка си заслужава същия.

* * *

Тези, които си мислят, че стоят над нещата, не се и замислят, че нещата не търпят надзиратели.

* * *

Туй, че е надраснал ръста си може само да го снижи.

Винаги са ме обвинявали, че пишейки, не се съобразявам с масовия вкус. Сякаш той не е лишен от вкус.

* * *

Бъдещето на затворите е гарантирано от малките престъпници в тях.

* * *

Карат ни да си плащаме здравните осигуровки, не че ги е грижа за здравето ни, а щото не ги е грижа за бедността ни.

* * *

Нищо, че интелектът на България не работи за нея. Нали все пак работи за някого. А това е далеч по-добре, отколкото за никого.

* * *

Той винаги е бил със силните на деня, за да си остане никой.

* * *

Глобализмът ни освобождава от опеката на държавата, за да си плащаме безкрайно повече — затова, че сме негови.

* * *

Той винаги е бил на ти с изкуството. Нали винаги е играл на едро в него. С бездарието си.

Един път да не тръгна срещу себе си и всички са срещу мен.

* * *

Всеки си мисли, че ще остане в историята. А то история няма да има.

* * *

Ако светът не беше под похлупак, щяхме да се гордеем със зрението си.

* * *

Някои хора са по рождение мошеници. И не можеш да ги обвиниш.

* * *

В армията на бездарниците всеки е пълководец.

* * *

Животът се централизирал. А покрай него и човешкият смисъл.

* * *

Щом лакеите на старата власт са и такива на новата — която като всяка власт намира смисъл да бъде перде на най-голямата — тогава какъв е смисълът въобще да си ти?

* * *

Войната е спасение за хората. Нали извън нея помежду си повече се избиват.

Тя ми каза: „Ти ми принадлежиш!“ Е как да ѝ вярвам, след като аз принадлежа на себе си.

* * *

СПИН-делото ни в Либия завърши с голям минус за нашата управа, затуй, че бе принудена да изтъргува свободата на медиците ни — само защото са невинни.

* * *

Ако Бог не ме пазеше от съученици, досега щяха да гледат на мене само като на съученик.

* * *

Казах му, че като му стана съучастник в изневярата, давайки му терен — един ден Бог ще ме накаже. Но той продължаваше да упорства нагло — затуй, че е безбожник.

* * *

От нивелацията на народите и господството над тях.

* * *

Преднамерената ислямизация на Родопите с цел тяхната косовизация е просто една прелюдия от самото конспиративно управление на човечеството — с цел неговото заробване.

* * *

Откакто получава като държава милиарди долари безвъзмездно от нечий бюджет, все повече държави изнемогват от заеми.

Туй, че преуспява етническа партия във властта за разбиване на държавността ни, е безпрецедентен случай на корупция за родната ни върхушка.

* * *

Навярно внуците на тези, които се облажиха от реституцията и приватизацията, един ден най-много ще плачат, разбирайки, че въпросът за частната собственост ще остане в сила единствено за най-сатанинския елит над всички народи.

* * *

Човек е неизчерпаем резерв. Не стига, че се ражда за да бъде годен само за робската си участ — и още искат от него…

* * *

Умишлено предизвиканите бедствия като алиби за покачването на цените ни правят най-лабораторния народ в света.

* * *

Европейският съюз като еманация на Съветския съюз тепърва ще се усъвършенства.

* * *

Нашата интелектуална мощ е спасение за единици за сметка на нацията.

* * *

Ако политиката в културата не беше в изнемогването на същата, нямаше да има политици.

Интеграцията им в обществото се обезсмисля от генетичната им неразположеност за това.

* * *

Омразата между нас идва най-малко от нас.

* * *

Глобализират се, агонизирайки.

* * *

Безработицата е изкуствено създадена, за да ни внушат обратното.

* * *

Ако някой ти помогне в изкуството и умре и другите от завист те изолират, те още повече ти помагат.

* * *

В бюрото по труда са братски загрижени да ти намерят такава работа, че да си много по-пълноценен, ако не я започваш.

* * *

Откакто Спартак е живял по земите ни, най-малко сега можем да кажем, че го носим в гена си.

* * *

Изкачвайки стълбата, положена между светлината и мрака, той се обърна окончателно към светлината — с лице към мрака.

Ако спасението не беше в литературата, щяхме да гледаме по-малко телевизия.

* * *

Малките народи сме по-качествени в изтребването си.

* * *

Ако политиците ни ставаха като жените ни, щеше да има по-малко политици.

* * *

Никой не ти търси сметка, ако потърсиш такава от тези, задето не са станали по-безскрупулни.

* * *

При атентат властниците винаги афишират състраданието си към жертвите — като изкупление. Щото ако те станат жертви, после няма кой тях да състрадава.

* * *

Хората са имунизирани за живот. Нали и в най-голямото си изнемогване го обичат.

* * *

Бързат да му станат приятели заради името му, че после като умре, кой ще ги споменава.

* * *

Литературната мафия е най-малкото елитарна. За да влезеш в нея, не се иска да си много талантлив, за разлика от криминалната.

Когато родителите обвиняват децата си в абсурдни неща, никой не им търси отговорност за абсурда, че са ги създали.

* * *

Ако посолствата нямаха огради, и светът би бил друг.

* * *

Различните управи се изравняват по инструктажа, по който работят.

* * *

Начинът, по който е загинала Атлантида, е по нашия почин.

* * *

Ако цунами залее Америка, идва новата Америка.

* * *

Той е дотам лишен от индивидуалност, че постоянно ме търси като любовница, за да се осмисли.

* * *

Новият световен ред е най-малко нов. Оттук и примката му.

* * *

Пораженията от демокрацията нямат аналог. И затова я лансират.

Целта е съвсем да ни обезсмислят. И да са невинни за това.

* * *

От смесването на расите и най-добрата раса.

* * *

Когато ни наложат да ходим с имплантиран чип, ще бъде твърде късно за човека.

* * *

Той (творецът) всичко си имал, за да го тачат, но само едно си нямал — вместване в епохата.

* * *

От коварството си загуби, задето не е бил дотам коварен, че да спечели.

* * *

Дигнаха ръце от него, за да го носят.

* * *

Величието на Сократ е в написаното за него, въпреки че нищо не е написал.

* * *

Синтетиката е най-добрата естетика.

* * *

Ако древногръцките философи бяха на държавна заплата, нищо нямаше да напишат.

* * *

Светът без граници е неговата най-голяма граница.

* * *

Ако Ван Гог не беше продал само една картина приживе — толкова му е рисуването!

* * *

Царете винаги са завиждали на пълководците, че не могат да умрат в бой.

* * *

Затова, че стенописите в Боянската църква са много преди италианския Ренесанс — говори най-вече просперитетът ни.

* * *

Великите мъже на миналото спрямо сегашните понякога си разменят местата.

* * *

След убийството на Кенеди политубийствата си приличат.

* * *

Митът за Наполеон изглежда истински от синтетиката в него.

* * *

Историята на света тепърва започва.

Това, че сме оцеляли като народ от потопа, не означава, че същият не сме го заслужили.

* * *

Никой не може да контролира случайностите.

* * *

Ако моралистът Сенека не предхождаше злодея Сенека, по би го оневинил.

* * *

Явната диктатура не се страхува да я посочиш с пръст. И затова е глобална.

* * *

Европа с нас е като същата без нас.

* * *

България страда от липсата си. И на това му казват спасение.

* * *

Никой не ще конкуренция с него, за да си бъде сам на себе си такава.

* * *

Независимостта е по-голяма зависимост.

Най-хуманното на глобализацията е, че ти обезпечава преди всичко правото да бъдеш никой. И да си доволен на това!

* * *

Парите от европейските фондове се превеждат, за да стигат по-малко до нас.

* * *

Цинизмът на управляващите винаги е изхождал от алибито: че не е достатъчно такъв, за да не продължат да бъдат такива.

* * *

Контролът над света не търпи подялба.

* * *

Налагат ни да мислим глобално, щото няма за нас кой да помисли.

* * *

Откакто съществуват закони, престъпността е изпреварваща.

* * *

И най-богатият се обезсилва от завистта си към духовния.

* * *

Животът няма цена. Откъдето и обезценката му.

Ако парите имаха стойност на нещо повече от хартийки, нямаше да бъдат в обращение.

* * *

Духовният ни ген, по щеше да има аналог, ако не бяхме докрай в ежби.

* * *

За талантливият е далеч по-трудно да си намери спонсор — затова че е неудобен.

* * *

Някои хора са белязани с белега на челото си, а други просто го имат.

* * *

Най-курвенското на властта е да не изглежда, че е по-голяма курва, отколкото е.

* * *

Класиците на подражанието ги честват не по-малко от истинските.

* * *

Съюзът между малки и големи, който ни е наложен, не скрива същността си от факта, че ни е наложен.

* * *

Често се питам кога ме хулят повече — дали когато не разбират нещата ми, или обратното?

Чрез телевизията тъй целят да ни влязат в съзнанието, че да го изместят.

* * *

Човешката гордост ще прехвърли границата, откакто ѝ налагат такава.

* * *

Светът е толкова пренаселен, че няма къде да живееш.

* * *

Ако светът вървеше по своите си закони, а не по други, и ние щяхме да вървим.

* * *

От поправията и неуправията.

* * *

Джиесемът те прави несвободен, имайки свободата да го имаш.

* * *

Искам да ме отвлекат извънземни, за да оставя име на писател.

* * *

От края на света и вечността му.

* * *

Много е важен външният вид, щом ти унищожават вътрешния.

Месомелачката на живота не подбира жертвите си.

* * *

И най-силната власт си намира своя Распутин.

* * *

Носталгията по социализма е върхът на капитализма.

* * *

Социализмът, който беше, не ще се познае в идващия.

* * *

Паметната му плоча е най-голямото му прикритие, че не я заслужава.

* * *

Паразитите от управлението чистят най-много външни паразити.

* * *

Ако социализмът е неиздържан като строй, тогава защо Маркс е мислител на хилядолетието?

* * *

Ползата от социализма е, че не научи хората да работят, за да могат при капитализма да робуват на каква да е работа.

* * *

Пробивът в изкуството идва най-малко от това, че си пробивен.

Ако и през най-голямата цензура минеш нецензуриран, такава е играта на цензурите — да си мислим, че все още има единици сред нулите.

* * *

Понякога копието струва много повече от оригинала.

* * *

Робите в Америка тук по ресторанти ходят и те гледат като роб — затуй, че си господар на местна почва.

* * *

Корят ме, че няма хумор в нещата ми тези, които нямат мисъл в своите.

* * *

Възпроизводството на литературния елит е в обратна пропорция на качеството на литературата.

* * *

Ако делата на престъпниците ги описваха в антология, никой нямаше да бъде пренебрегнат — затова, че са престъпници, а не писатели.

* * *

Ако нашата литература беше под друга народност, най-малко в чужбина щяха да гледат на нея като на българска.

Когато те унищожават бавно, е най-цивилизовано. Щото те принуждават да надмогнеш тъй себе си, че търсейки скрити резерви, да удължиш този процес — с вярата, че можеш да оживееш.

* * *

Бездарникът е като гения. Има голям размах — но не с творбите си, а с наглостта да се докаже, че хич не е бездарник.

* * *

Големите сатрапи са неуморни в престъпленията си от страх, да не би след тях да дойдат други по-големи и останат безименни.

* * *

Филмите на Холивуд са безценни за тези, които ни ги налагат — затова, че не струват нищо за нас.

* * *

Стоките за обществено хранене са дотам нездравословни, че да се консумират по-масово.

* * *

Постоянно се говори за свят без граници. Да, но ако този свят беше свят без данъци, по би му отивало да бъде свят без граници.

* * *

Битката между християни и мюсюлмани далеч не би била успешна, ако действително знаеха за кого се избиват.

От народа се иска да тачи своите вождове, които работят за тези, които не тачат народа.

* * *

Европейските държави са толкова различни помежду си, колкото са сведени да се развиват само по калъп.

* * *

Между едни корумпирани има брожение, че са ощетени спрямо други.

* * *

Предизборните страсти са дотам силни, че изборите да не изглеждат предрешени.

* * *

През един известен човек, често прозира нечий пъклен план.

* * *

Заслужиш ли унищожението си, най-малко те постига.

* * *

Само културата ни е конвертируема. Но това е достатъчно един ден и тя да не бъде.

* * *

Туй, че човешкото обединение е за сметка на индивидуалната свобода, е напълно оправдано. Нали благодарение на нея то е предизвикано.

Преигравайки с остроумието си, минава за духовит.

* * *

Избива комплексите си като писател, затуй че го хвалят, че е такъв.

* * *

Липсата на критерий за литература идва от писателите, набедени за критерий в нея — колкото щеш.

* * *

Демокрацията е виртуоз в прикритието си, че е такава.

* * *

Литературата се е обезсъдържила от това, че вече няма на кого да преподава.

* * *

Това, че няма дар слово, не означава, че не може да бъде адвокат, и още повече, ако заеква.

* * *

Най-краткият път до новия социализъм е приватизацията.

* * *

Клошарството е еретична професия. Тя изисква да работиш само за себе си.

Американците са неподготвени за диктатура. И това ни прави американци за тях.

* * *

Налагат ни чужди ценности като естествени по пътя на отчуждението ни като хора.

* * *

Творецът ревниво пази творбите си от чуждо посегателство, досущ като жена си. А дори повече — според тяхната непреходност.

* * *

Ако глобалното затопляне идваше по естествен път, човешкият елит по щеше да има съзнание, за да намери начин и го забави.

* * *

Нищо не пречи на Европа като християнска общност да бъде с най-малко такава управа.

* * *

Предимството на животните е, че въпреки че се водим човечество — нашия живот е далеч по-озверен.

* * *

Американците са изкуствено създадена нация с определена цел. Но те едва ли го съзнават? И по-добре — щото изобщо не е в тяхна полза.

На средния талант винаги му идва отръки да изпреварва с амбицията си да бъде известен — повече, отколкото заслужава.

* * *

Литературата ни дотолкова изобилства от средни таланти, че да могат малкото големи да тежат повече на мястото си.

* * *

Мултиетническият модел у нас работи най-вече срещу нас.

* * *

Демокрацията е вездесъща! Тя съвсем не би допуснала новото глобално мислене да има опозиция.

* * *

Някои пишещи в битката за оцеляване изоставят писането, работейки друго, за да имат двойно страдание. Тъй като с нищо друго не можеш да компенсираш това ти призвание, дадено от Бога.

* * *

От това, че в литературата има голяма несправедливост, все повече критици неизменно ѝ служат.

* * *

Ако пожизнената слава не пречеше на посмъртната, повечето пишещи щяха да се избиват по-малко заради първата.

Таксите в здравеопазването и образованието едва ли говорят, че навсякъде искат здрави и образовани хора.

* * *

От несъвършенството си като човек, той е добре компенсиран в съвършенството си, срещу кой да е човек.

* * *

Туй, че е слабоумен като старец, го прави имунизиран на старини, имайки вече закалката.

* * *

За далновидността на Държавна сигурност, трансформирала се в силовите групировки, говори най-вече несигурността у нас.

* * *

Това, което един етнос е намислил за нас, неминуемо ще му се върне като на българи от още по-големи сепаратисти.

* * *

Семейните хора много завиждат на неженените. Сякаш причината те да са такива, както и другите, не идва от едно и също място.

* * *

На повечето състуденти не им ли подаря книгите си — ще им бъде под достойнството, ако случайно се решат да ги купят, да не би да не се реализират като завършени материалисти.

Откакто забогатя от самотата си, все повече се мъчат да го ограбят, искайки да се събира с тях.

* * *

В един свой фрагмент Емил Чоран казва, че вярва в бъдещето на самоубийството. Да, но това е меко казано, тъй като аз вярвам в пълното безсмислие да се оплождат вече хората помежду си. Което превъзхожда с последствието си.

* * *

Ние сме най-школуваният народ за глобализацията. От подлогата на управници не сме излизали.

* * *

Това, че ни насилват да издишаме като нация, неминуемо ще има ефекта на доминото.

* * *

Сблъсъкът между САЩ и Китай ще реши ли въпроса за човечеството?

* * *

Америка е открита много преди Колумб, но е открита от него заради нас.

* * *

Гордостта му, че е с млада жена, като любимец на властта може да предизвика само реципрочно съжаление спрямо самия него — затуй, че жена му е много перверзна друг да я работи.

Чарът на простоватата жена, идвайки от нейната неподправена първичност, често изпреварва този на интлектуалката, заради пресилената ѝ надутост.

* * *

Това, че редовно ходи на нудистки плаж с бански, е по-скоро поза, за да прикрие истинската си същност — затова че е жена.

* * *

Откакто му беше любовница, сега нехае за него, задето е любовница на по-голям, който тепърва ще нехае за нея.

* * *

От комплексираната жена и вибраторът бяга.

* * *

Мъжете повече флиртуват с жените, отколкото могат да ги свалят.

* * *

Гордостта ѝ, че е жена се обезсмисля от живота ѝ на такава.

* * *

Тя не се засяга много от него, че не може да я задоволи. Нали ѝ плаща на ръка, затуй че не може.

* * *

От играта му с жените на играчка в ръцете им стана.

Коварен е като майка си, дето не му върви с жените, въпреки че е куртизанка.

* * *

Куртизанките на възраст са по-уязвими от грозните жени.

Как да ѝ помогна, че майка ѝ е генетично сбъркана, за да не иска и тя да е същата?

* * *

С колкото жени съм го запознал и нищо… Откъдето и укора му, че съм по-виновен от него затова.

* * *

Ако потентността на мъжа не зависи от жената, тя няма да го превъзхожда.

* * *

Уличните проститутки се родеят с Едит Пиаф, колкото тя не се родее с тях.

* * *

Големият ѝ талант не компенсира рядката ѝ интелигентност, задето няма Оскар.

* * *

Откакто се омъжи, ѝ внушиха, че може сама да си бъде и мъж.

И най-заклетата монахиня се страхува да не прегреши, затова, че е жена.

* * *

Тя колкото ѝ да укрива дружките си от мъжа си, ако разбере той какви жени чука — ще се обеси. Но тя няма да разбере. Щото когато носиш позора върху себе си, лишавайки мъжа си от секс, това ти е единствената милост на съдбата, че си невменяема грешница.

* * *

В самата ѝ погнуса от това, че той мастурбира пред нея се крие не по-малката ѝ възбуда.

* * *

И най-голямото порно бледнее пред порното на живота.

* * *

Ако изнасилват жена ти пред очите ти, тя ще се притеснява повече от това, че я гледаш, отколкото че я насилват.

Красотата ѝ отблъсква мъжете, затова че е на трийсет години и още девствена.

* * *

Физическото ѝ несъвършенство е най-малкото повод за реванш в духовно отношение.

Психиката ѝ на жена никога не ѝ позволява да погледне отвъд нея. Щото погледне ли — и съвсем ще намрази жената в себе си.

* * *

От паразитизма си тя редовно иска майка ѝ да ѝ плаща осигуровките за пенсия — несъзнавайки, че най-малко заслужава.

* * *

Тя съвсем не би била жена, ако не искаше от духовния уважение, колкото от низшия сексуално унижение.

* * *

Там, където всички бутат секс, само със секс не можеш да пробиеш.

* * *

Това, че е курва, е нищо пред курвенското в душата ѝ.

* * *

Тя е дотолкова чистофайница, че покрай всичко ненужно вкъщи изхвърли и родителите си.

* * *

Тя е дотам жертвоготовна, че спи редовно с негър, за да изкупи чувството за вина на расата си.

* * *

Тя продължаваше да няма полов живот, изнасилвайки човешкото в околните като възмездие.

Винаги ми е вървяло на неподходящи жени. И може би това е най-подходящо за мен.

* * *

Искайки да се омъжи за мен, издаваше коварството си.

* * *

Тя му стана любовница, имайки си любовница, която ревнуваше от него не по-малко, отколкото той нея от другата.

* * *

Ако една жена се оплаче, че си я изнасилил — толкова си мъж!

* * *

Оставиш ли една жена да се почувства, че е единствена — свършено е с теб!

* * *

От красивата жена и рогата ти стоят по-красиво.

* * *

Грозните жени са по-порочни от хубавите. Но пък хубавите са по-трайно в порока.

* * *

Жена, обсебена от баща си, е нищо пред тази от майка си.

Тези, които ги лансират заради жените им, са най-жестоки спрямо тези, които ги лансират заради самите тях.

* * *

Чукаш ли една жена — ти си прелъстеният.

* * *

Силата на жената е до трийсет години. Но това не ѝ пречи да удължава тази възраст.

* * *

За нечие господство и глобалното лансиране на жените.

* * *

Някои жени редовно ходят на нудистки плаж обръснати, задето не ги харесват заради другите им части като компенсация.

* * *

Силата на доста жени е в голотата им, задето прикриват истинската си голота.

* * *

Големият пенис винаги е влудявал жените. Но друг е въпросът дали е толкова работен за колкото примират?

Жените са превъзходащ пол. Винаги мислят с оная си работа.

* * *

Една жена спре ли секса — почват болестите. А не спре ли — също.

* * *

Ако жените на мафиотите не оставаха вдовици, нямаше да се омъжват за тях.

* * *

Това, че е богата, пак не може да я спаси от презрението на мъжете.

* * *

Чувството ѝ на превъзходство е най-вече капан за нея, нямайки полов живот.

* * *

Откакто получи пъпки по лицето, не правейки секс — тя съвсем не се стряска, бъдейки зомбирана от секта.

* * *

Жените никога не се интересуват от произхода на парите. Стига да ги имаш — пък и колкото да са мръсни!

* * *

Ако беше по-малко красива, по щяха да я харесват.

Изневиделица един мъж ѝ налетял за секс, но взел, че се секнал — за което тя не можала да му прости.

* * *

Моралът в нея говори, че редовно подбира клиентите си.

* * *

Туй, че е по-възрастна от мен, изобщо не ѝ пречи да иска да гледам на нея като на по-млада, от страх, че като я мина, да не я подменя.

* * *

Женените мъже често прибягват до улични жени, затова, че са женени.

* * *

Тя е дотолкова обсебена от майка си, че първо майка ѝ спи с мъжете ѝ

* * *

Жените обожават гейовете. Преоткриват себе си.

* * *

Ако се доверяваш на жена си напълно, губиш доверието на приятелите си.

* * *

Капанът на една жена е най-силен тогава, когато иска да спи с теб, най-малко заради теб.

Жена ти не струва повече от теб, но ти струва далеч повече.

* * *

Жените са толкова загрижени за теб, че ако си в духовната сфера, никога няма да те оставят задълго там.

* * *

Манекенките са общественоангажирани. Но дали повече като прикрити проститутки, или като модели?!…

* * *

Човекът, ако и в най-интимния си акт не използва синтетиката — изобщо човек ли е?

* * *

По-поносимо е да бъдеш роб на жена си, отколкото роб на таланта си.

* * *

По-трудно е да имаш любовница, затуй, че си мъж, а не за друго.

* * *

Да пречиш на дъщеря си да има секс от завист, че си била редовно лишавана като млада, задето си прокълната от Бога, е сигурен знак, че един ден и туй ще удари по теб.

Ако жените ме търсеха повече за любовник, отколкото за съпруг, досега щях да се оженя.

* * *

Жените изместват мъжете навред, за да си останат жени.

* * *

Жената винаги гледа на всяко свое следващо прелъстяване като на първо.

* * *

Най-големите любовници са писатели, въпреки че те са най-мамени от жените.

* * *

Тя е достатъчно глупава, за да не разбере, че щом се е поддала на сексуалното унижение, за да я лансират — не я чака по-голямо унижение.

* * *

Той работи против съвестта си, за да го обича жена му и затуй, че е нехаен да му изневерява.

* * *

Мъжете не са проблем за нея, колкото тя за тях.

* * *

Тя е безкрайно болна. От това, че е неразделна с майка си.

В Библията е казано, че жената е създадена за мъжа, а не обратното. Да, но само в Библията…

* * *

Навремето беше толкова горда и недостъпна за кой да е, че като я гледам днес, че не е нищо повече от домашна прислужница на мъжа си — се питам къде е логиката?

* * *

Една жена далеч по-рядко отива при един мъж заради самия него — отколкото той заради самата нея. И това е трагедията на мъжа.

* * *

Един мъж е по-безотговорен, ако има безотговорна жена.

* * *

Жените най-много се влудяват от секса, който искат да правят с мъжете на приятелките си.

* * *

Той не е цвете, но гледа на нея като на цвете, за да гледа и тя на него като на цвете.

* * *

Коварството на грозната жена е много по-локално от красивата. От красивата то може да получи и международен престиж.

Тя е по-ненаситна от това, че той не може да ѝ се насити.

* * *

Винаги носи луксозни дрехи, че съвсем да няма кой да я вземе.

* * *

Издание:

Дилян Бенев. Сатирисловия

Издателство „Пропелер“, София, 2008

Българска. Първо издание

Рисунки Илия Бешков

Художествено оформление Димитър Донев

Дизайн на корицата Огнян Илиев

Предпечатна подготовка Митко Ганев

Коректор Нина Ганева

Формат 84×108/32, печатни коли 4

Печат: „Изток-Запад“

ISBN 978-954-392-010-5

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.